b'\n_START_ARTICLE_\nBarak\n_START_PARAGRAPH_\nEn barak er et mindre typisk modulopbygget (tr\xc3\xa6)hus normalt beregnet til midlertidig ophold af mennesker._NEWLINE_Eksempel p\xc3\xa5 barakker er bygningsbarakker, som er mobile huse, der kan f\xc3\xb8jes sammen og stilles op ved byggeri for at tjene som lokaler for byggearbejdere eller som erstatningslokaler til den virksomhed som midlertidigt skal flytte ud. Et andet anvendelsesomr\xc3\xa5de er n\xc3\xb8dboliger i forbindelse med naturkatastrofer._NEWLINE_Et andet eksempel er milit\xc3\xa6rbarakker \xe2\x80\x93 enkle bygninger som opf\xc3\xb8res p\xc3\xa5 midlertidige milit\xc3\xa6re baser for at huse milit\xc3\xa6rt personale._NEWLINE_Det engelske ord barracks, som undertiden overs\xc3\xa6ttes til "barakker", betyder permanente milit\xc3\xa6re bygninger, alts\xc3\xa5 en kaserne.'